22/08/2022 | Administración LocalMunicipal
Cabana de Bergantiños
Modificación da ordenanza fiscal reguladora do imposto sobre actividades económicas.

Aprobada provisionalmente polo pleno da Corporación, en sesión ordinaria celebrada en data 26 de maio de 2022, a modificación da Ordenanza fiscal reguladora do imposto sobre actividades económicas, expúxose ao público por período de 30 días, contados a partir do día seguinte ao da inserción do presente edicto no Boletín Oficial da Provincia ca finalidade de que polos interesados se presentasen as reclamacións que se estimen oportunas. No BOP de 1 de xuño de 2022 publícase o anuncio de exposición ao público sen que no prazo de trinta días se teñan producido reclamacións. Estando, polo tanto, aprobada definitivamente a Ordenanza Fiscal citada publícase o seu texto íntegro no Boletín Oficial da Provincia en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. O imposto sobre actividades económicas esixirase neste Concello de conformidade co disposto nos artigos 78 a 91 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais (en adiante TRLRFL), aplicándose sobre as ditas disposicións os elementos determinantes da cota tributaria que se regulan nos artigos seguintes da presente ordenanza fiscal. De conformidade co previsto no artigo 87.4 do TRLRFL, neste Concello non é posible distinguir máis dunha categoría de calle, polo que non se pode establecer o coeficiente de situación que regula o citado artigo 87 do TRLRFL. Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, do 5 marzo, polo que se aproba o texto refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou em­presarial, así como a aqueles outros que consistan nunha ampliación das instalacións sempre e cando implique creación de emprego. A gradación da porcentaxe de bonificación aplicarase do seguinte xeito: - 95 % pola creación de máis de 20 postos de traballo no termo municipal de Cabana de Bergantiños - 75% pola creación de entre 11 e 20 postos de traballo no termo municipal de Cabana de Bergantiños. - 50% pola creación de ata 10 postos de traballo no termo municipal de Cabana de Bergantiños O prazo de aplicación desta bonificación será como máximo de cinco períodos impositivos. O período de aplicación da bonificación caducará transcorridos cinco anos dende a finalización da exención prevista no parágrafo b) do apartado 1 do artigo 82 do real decreto lexislativo 2/2004, do 5 de marzo. Corresponderá ao Pleno da Corporación a declaración de especial interese ou de utilidade municipal, previa solicitude do suxeito pasivo, polo voto favorable da maioría simple dos seus membros. A bonificación terá carácter rogado debendo ser presentada polo suxeito pasivo, e producirá efectos a partires do período impositivo seguinte ao da resolución de dita solicitude A presente modificación de ordenanza fiscal aprobada polo Pleno da Corporación en sesión celebrada o día 26 de maio de 2022 entrará en vigor ao día seguinte da publicación da súa aprobación definitiva e publicación íntegra do texto no Boletín Oficial da Provincia e será de aplicación a partir do 1 de xaneiro de 2023, permanecendo en vigor ata a súa modificación ou derrogación expresa.” Cabana de Bergantiños, a 17 de agosto de 2022 O Alcalde Asdo. José Muíño Domínguez